# David Bowie

Miranduléś

|  |
| --- |
|
C'l artìcul chè 'l è scrit in
Miranduléś  |

Al „duca biànc“ tòlt śò in dal 1983

«
We could steal time, just for one day, we can be Heroes, for ever and ever, what d'you say? I, I wish you could swim like the dolphins, like dolphins can swim, though nothing, nothing will keep us together, we can beat them, for ever and ever.»
(EN)(**Heroes**, *1977*)

«
A prévan fargàr 'n pò 'd tèmp, p'r un dè e pò basta, a psém èsar di Eròe, par sèmpar, cuśa dì't? Mè, mè a vrév ch'at saìs nudàr cuma i delfîṅ, cuma i nōd'n i delfîṅ, sibèṅ gnint, gnint a s lasarà unî, a psém bat'r-i, incóra e par sèmpar.»
(MUD)

**David Robert Jones**, cgnusû méj c'n al nóm 'd art ad **David Bowie** (Lóndra, 8 ad Śnar dal 1947 – New York, 10 ad Śnar 2016), l'è stâ 'n cantànt, sunadōr, atōr e prudutōr discugràfic ingléś.

Da la mità di an Ssanta 'l à fat vgnir fóra vint-sinc àlbum in studi, 'l ùltim Blackstar dū dè prima 'd murìr dal càncar ch'al gh'iva da daśdòt méś, e dū c'n al grup di Tin Machine. 'L à dâ vita a soquànt persunàǵ ch'i ér'n i sò alter ego cuma Ziggy Stardust, Halloween Jack, Nathan Adler e The Thin White Duke, cgnusû in Itàglia cuma 'l „Duca Biànc“. In dal 1996 'l à catâ pòst in dla Rock and Roll Hall of Fame. Al gh'iva dū fiōi: *Duncan Zowie Haywood* e l’*Alexandria Zahra*.

Al sò canti i tgnìv'n adrē a dimóndi gènar muśicài difarènt cuma 'l *folk acùstic*, la *letrònica*, al *glam rock*, al *soul* e 'l *krautrock*. In dla sò caréra a sa stima ch'l àppia vindû sènt-quarànta migliòṅ ad disc in tut al mónd. Fra i sò pès più arcgnusû a 'rcurdém *Life on Mars?*, *Space Oddity*, *China Girl*, *Five Years*, *Starman*, *Ziggy Stardust* (sunàda in séguit anc da i Bauhaus), *Rock ‘n’ Roll Suicide*, *Changes*, *Blue Jean*, *Let’s Dance*, *Rebel Rebel*, *The Man Who Sold The World* (sunàda da i Nirvana in dal sò *Unplugged in New York*), *Heroes*, *Young Americans* (i The Cure i gh'aṅ fat na cover) e *Modern Love*.

*David Bowie* 'l à girâ anc dimóndi film tacànd da L'uomo che cadde sulla Terra dal 1976, pasànd pò par Gigolò ad David Hemmings (1978), Christiane F. - Noi, i ragazzi dello zoo di Berlino (1981), Miriam si sveglia a mezzanotte ad Tony Scott (1983), Furyo (1983), Absolute Beginners (1986), Labyrinth - Dove tutto è possibile (1986), L'ultima tentazione di Cristo (1988), Fuoco cammina con me (1992) e Basquiat (1996) in du al fava Andy Warhol.

## Discugrafìa

### Àlbum in Studi

* 1967 - David Bowie
* 1969 - Space Oddity
* 1970 - The Man Who Sold the World
* 1971 - Hunky Dory
* 1972 - The Rise And Fall Of Ziggy Stardust And The Spiders From Mars
* 1973 - Aladdin Sane
* 1973 - Pin Ups
* 1974 - Diamond Dogs
* 1975 - Young Americans
* 1976 - Station to Station
* 1977 - Low
* 1977 - Heroes
* 1979 - Lodger
* 1980 - Scary Monsters (and Super Creeps)
* 1983 - Let's Dance
* 1984 - Tonight
* 1986 - Labyrinth
* 1987 - Never Let Me Down
* 1993 - Black Tie White Noise
* 1993 - The Buddha of Suburbia
* 1995 - 1.Outside
* 1997 - Earthling
* 1999 - 'hours...'
* 2002 - Heathen
* 2003 - Reality
* 2013 - The Next Day
* 2016 - Blackstar

#### C'n i Tin Machine

* 1989 - Tin Machine
* 1991 - Tin Machine II

## Filmugrafìa

* 1976 - *L'uomo che cadde sulla Terra* (*The Man Who Fell to Earth*), regìa ad Nicolas Roeg
* 1978 - *Gigolò* (*Schöner Gigolo, Armer Gigolo*), regìa ad David Hemmings
* 1981 - *Christiane F. - Noi, i ragazzi dello zoo di Berlino* (*Christiane F.: Wir Kinder vom Bahnhof Zoo*), regìa 'd Ulrich Edel, (camèo)
* 1983 - *Miriam si sveglia a mezzanotte* (*The Hunger*), regìa ad Tony Scott
* 1983 - *Barbagialla, il terrore dei sette mari e mezzo* (*Yellowbeard*), regìa ad Mel Damski, (cameo)
* 1983 - *Furyo* (*Merry Christmas Mr. Lawrence*), regìa ad Nagisa Oshima
* 1984 - *Jazzin' for Blue Jean*, regìa ad Julien Temple
* 1985 - *Tutto in una notte* (*Into The Night*), regìa ad John Landis
* 1986 - *Absolute Beginners*, regìa ad Julien Temple
* 1986 - *Labyrinth - Dove tutto è possibile* (*Labyrinth*), regìa ad Jim Henson
* 1988 - *L'ultima tentazione di Cristo* (*The Last Temptation of Christ*), regìa ad Martin Scorsese
* 1991 - *The Linguini Incident*, regìa ad Richard Shepard
* 1992 - *Fuoco cammina con me* (*Twin Peaks - Fire Walks with Me*), regìa ad David Lynch, (camèo)
* 1996 - *Basquiat*, regìa ad Julian Schnabel
* 1998 - *Il mio West*, regìa ad Giovanni Veronesi
* 1999 - *B.U.S.T.E.D* (*Everybody Loves Sunshine*), regìa 'd Andrew Goth
* 2000 - *Mr. Rice's Secret*, regìa ad Nicholas Kendall
* 2001 - *Zoolander*, regìa ad Ben Stiller, (camèo)
* 2006 - *The Prestige*, regìa ad Christopher Nolan
* 2009 - *Bandslam - High School Band*, regìa ad Todd Graff, (camèo)

## Culegamènt estéran

* (EN) Filmugrafìa in s'l *IMDb*
* (EN) Al sò sit ufisiàł